15 -il miljun raw iż-żewġ semi finali tal-Coppa Italia fuq ir-RAI
Imtella' Ġunju 15, 2020 L-Istennija għat-tkomplija tal-futbol fl-Italja ġiet fi tmiemha il-ġimgħa bit-tieni leg tas-semi finali tal-Coppa Italia bil-logħba Juventus kontra Milan. Din il-logħba li xxandret fuq ir-RAI irreġistrat udjenza impressjonanti ta' 8,2 miljun spettatur li rawha. L-Għada s-semi finali l-oħra dik bejn Napoli u Inter irreġistrat udjenza tajba wkoll ta' 7,1 miljun spettatur. B'kollox l-udjenzi li rreġistra r-RAI fuq żewġ logħbiet f'jumejn kienu ta' 15,3 miljun spettatur li huma ċifri li r-RAI ilu ma jirreġistra snin. Anke l-webiste tar-RAI irreġistrat rekord ta' traffiku fuq l-internet li ssuperat ukoll l-udjenzi tal-kampjonat UEFA Euro 2016. Iż-żewġ logħbiet Juve – Milan u Napoli – Inter irreġistraw udenjenzi iktar mil-logħbiet taċ-Champions League fuq l-istazzjon free to air tal-Mediaset dan l-istaġun meta Napoli-Barcellona, rawha 6,4 miljuni, 5,8 miljuni raw Inter-Barcelona u 5,3 miljuni kienu raw Juventus-Atletico Madrid.